《送尚斋太守归省 其三》
清代·陆继辂

知音求不易，况乃求知心。遇君冠盖场，萧然若山林。

唯诺习良易，直谅意所钦。恒言出肺腑，片语成规箴。

十年互相资，交深学亦深。因君返初服，益自悲尘襟。

愿趁下水船，集此焚巢禽。巢禽归不得，且当归故岑。

作者简介：（1772—1834）清江苏阳湖人，字祁孙，一字修平。嘉庆五年举人。选合肥训导。迁知江西贵溪，三年引疾归。工诗文。有《崇百药斋诗文集》、《合肥学舍札记》。